Provincia de Neuquén

**Neuquén** é unha provincia arxentina situada no centro-oeste do país. A súa área é de 94.078 km², cunha poboación no ano 2008 de 547.742 habitantes. A súa capital é a cidade homónima de Neuquén.

## Nome 
Debe o seu nome ao río máis importante da provincia, o Neuquén, que é de orixe mapuche, lingua na que significa "río de correntes".

## Límites 
Neuquén confina polo norte coa provincia de Mendoza, polo leste con La Pampa e Río Negro, polo sur tamén con Río Negro, e polo oeste con estado chileno.

## Xeografía 
Neuquén posúe un terreo con dúas partes ben diferenciadas. O leste comparte as características chairas das pampas, entanto cara occidente vaise alzando en altura, segundo nos achegamos aos Andes, até atoparnos con frecuencia picos que superan os 2.000 metros de altura na divisoria. Aínda que o punto culminante está localizado no Vocán Domuyo, que supera os 4.000 metros, as altitudes son sensibelmente menores que as que se atinxen na provincia limítrofe de Mendoza, na que son numerosas as cumes por riba dos 6.000 metros. Con todo, a paisaxe é totalmente alpina, con abundantes glaciares e lagos de orixe tamén glaciar. Como en toda a cordilleira andina, Neuquén ten tamén os seus volcáns.

Desde un punto de vista hidrolóxico, son numerosos os ríos que baixan das ladeiras dos Andes. O río principal é o Neuquén (500&nbsp;km), que unido ao Limay, forman o Negro.

O clima é variado, desde o temperado das chairas, até o ártico das cimas dos Andes. As precipitacións aumentan de leste a oeste, superando os 3.000&nbsp;mm anuais medios na franxa andina.
miniatura|esquerda|200px|Lago Huechulaufquén

## Historia breve 
Neuquén estivo practicamente abandonado polo dominio colonial hispánico. A partir de 1833 comezou a política do novo estado arxentino sobre o sur, en parte nunha carreira co Chile por estender a superficie do país. A partir da década de 1870 comezaron as expedicións militares, que atoparon a resistencia dos indios (mapuches, tehuelches e outros). Porén, *manu militari*, o estado arxentino foi sometendo as terras até a Patagonia. Neuquén recibiu a cualificación oficial de *Territorio do Neuquén*, que se mantivo até 1955. Nese ano pasou a ser provincia.

## Economía 
Neuquén é o centro da produción petroleira e gasista da Arxentina, e, outramente, produce algo máis da metade da enerxía hidroeléctrica do estado.

O turismo é un sector en rápido desenvolvemento. Neuquén posúe varios parques, con vistosos lagos, frondosos bosques, ríos moi aptos para a pesca deportiva, e excelentes posibilidades para o lecer de montaña (sendeirismo, esquí, escalada).
miniatura|dereita|200px|San Martín de los Andes

## Xeografía 
right|250px|miniatura|Principais cerros e volcáns.
right|250px|miniatura|Volcán Lanin e lago Tromen.
### Relevo 
O medio físico provincial presenta un escalonamento decrecente de oeste a leste, provocando que a maioría dos cursos de auga sigan o mesmo rumbo.

A cordilleira dos Andes conta con varios picos importantes, no norte a altura máis alta é a do volcán Domuyo, de 4.709&nbsp;msnm; ao sur, o pico máis alto é o volcán Lanín, de 3.776&nbsp;msnm.

Principais cumes:
* Volcán Domuyo (4.709&nbsp;msnm)
* Volcán Tromen (4.114&nbsp;msnm)
* Volcán Lanín (3.776&nbsp;msnm)
* Cerro Palao (3.583&nbsp;msnm)
* Cerro Chenque Mallín (3.535&nbsp;msnm)
* Cerro Cochicó (3.525&nbsp;msnm)
* Cerro La Cruzada (3.520&nbsp;msnm)
* Cerro Wayle (3.296&nbsp;msnm)
* Cerro Centinela (2.813&nbsp;msnm)
* Cerro Buta Mallín (2.732&nbsp;msnm)
* Cerro Guañacó (2.713&nbsp;msnm)
* Cerro Punteagudo (2.699&nbsp;msnm)
* Cerro Butahuao (2.578&nbsp;msnm)
* Cerro Azul (2.437&nbsp;msnm)
* Cerro Chapelco (2.394&nbsp;msnm)
* Cerro Bayo Norte (2.342&nbsp;msnm)
* Cerro Rucachoroi (2.296&nbsp;msnm)
* Volcán Huanquihue (2.260&nbsp;msnm)
* Cerro Relem (2.224&nbsp;msnm)
* Cerro Saihueque (2.194&nbsp;msnm)
* Cerro Bayo (2.158&nbsp;msnm)
* Cerro Clucnu Chumpirú (2.144&nbsp;msnm)
* Cerro Curruhué (2.130&nbsp;msnm)
* Cerro Aseret (2.108&nbsp;msnm)
* Cerro Los Ángeles (2.098&nbsp;msnm)
* Cerro Mesa (2.068&nbsp;msnm)
* Alto Mahuida (2.052&nbsp;msnm)
* Pico Traful (2.040&nbsp;msnm)
* Cerro Atravesada (1.940&nbsp;msnm) 
* Cerro Chañy (1.849&nbsp;msnm)
* Cerro Colorado (1.778&nbsp;msnm)
* Cerro Víboras (1.772&nbsp;msnm)
* Volcán Batea Mahuida (1.760&nbsp;msnm)
* Cerro Quimtriqueu (1.574&nbsp;msnm)
* Cerro Guanaco (1.432&nbsp;msnm)
* Cerro de La Ventana (1.322&nbsp;msnm)

## Parques 
Neuquén posúe catro parques nacionais arxentinos e dous provinciais:
* Parque nacional Nahuel Huapi, co lago Nahuel Huapi. 
* Parque nacional Laguna Blanca.
* Parque nacional Los Arrayanes. 
* Parque nacional Lanín, co volcán Lanín.
* Parque provincial Copahue, co volcán Copahue. 
* Parque provincial do Tromen, co volcán Tromen.

## Notas 
## Véxase tamén 
### Ligazóns externas 
* Sitio web oficial do goberno provincial 
* Sitio web oficial de Turismo de Neuquén  
* Sitio web de estatísticas e censos de Neuquén